

 POLARPOSTEN

november 2023

Kære Polarstjerner

Vi håber, I alle har haft en skøn efterårsferie på trods af regn og blæst! Vi har haft spejdere afsted på PLan (patruljeleder/assistent kursus for 3. års juniorer og tropsspejdere) i efterårsferien, og så vidt vides har de igen i år haft en fest på de forskellige kurser! Skønt!



Så vidt jeg kan se, er både Åbjørn og Frode på dette billede fra Plan Twist

 

Edna og Elin på Plan Planum. Tror (og håber) Edna havde det sjovere, end han umiddelbart ser ud til😊

UDLANDSLEJR

16 tropsspejdere og 5 klanspejdere (samt nogle tropsledere!) er forhåndstilmeldt næste år udlandssommerlejr til Kandersteg i Schweiz. Skønt at så mange har mulighed for at tage med! Gode vandrestøvler vil være et godt bud på et julegaveønske, og derefter vil træning af gang i terræn med rygsæk på være et nyttigt nytårs fortsæt😊

JULETUREN

I har næsten lige fået indbydelsen til juleturen. Vi holder os til traditionerne, og lysestøbning og pandekagebagning er som altid på programmet – men der er også nye juleaktiviteter med! Vi har brug for forældrehjælp til indkøb og madlavning hele lørdagen, og har DU lyst til at opleve den gode stemning på en juletur, så meld dig endelig til! Så kan lederne koncentrere sig om at lave aktiviteter. HUSK tilmelding senest 15/11, så vi kan nå at få styr på logistikken.



Fra en tidligere juletur, I må selv gætte årstal😊

FORMAND

Vi mangler fortsat en formand. Vi holder næste bestyrelsesmøde d. 21/11 kl. 19, så hvis nogen har mod på en ”prøvegang” for at snuse til arbejdet, er de meget velkomne.

LEDER

Skulle nogen af jer gå med en lille leder i maven, så kan I her se 4 små film om emnet

<https://dds.dk/rollen-som-spejderleder?fbclid=IwAR1rZGR0C33OEXOHTq07Eb_uor2e3w9Pxl8d7JVB5qUrb-QVkRCQfQYcEeM>

De kører også på skærmen inde i hytten😊

KOMMENDE ARRANGEMENTER

11.-12. november: leder-bestyrelsesweekend i Heshøj

17.-19. november: Korpsrådsmøde (Jonhild og Jytte deltager for Polarstjernen)

21. november: bestyrelsesmøde

1.-3. december: Juletur for hele gruppen [**https://medlem.dds.dk/event/id/50080/register**](https://medlem.dds.dk/event/id/50080/register)**.**

**Vi hejser flaget og siger TILLYKKE til:**

Linda 24 år 7. november

Gertrud 18 år 8. november

Pil 10 år 10. november

Mathias 13 år 12. november

Bison 7 år 15. november

Zia 17 år 18. november

Måne 11 år 20. november

Asta 5 år 22. november

Kvist 12 år 23. november